kardosdrur/scandi-wiki huggingface dataset:
Dicksonpokalen

Dicksonpokalen er en svensk vandrepokal i løb, først over en engelsk mil (1.609,3 meter) og senere 1500 meter, oprettet af den kongelige staldmester James F. Dickson i 1887. 

Allerede  til den anden "allmänna idrottsfesten"  i Göteborg 1887 skænkede Dickson den første pokal, som dog aldrig blev uddelt.
Den anden Dicksonpokal blev vundet til ejendom af AIK i Stockholm efter at Patrik Löfgren havde vundet løbet tre år i træk 1892-1894.
Den tredje Dicksonpokal er evigt vandrende og blev løbet på 1500 meter 1929-1945 og 1981-2004, nogle undtagelser var 1998 da man løb 1 mile og 1999 hvor distancen var 2000 meter samt 2007-2009 hvor distancen var 1000 meter. 2014 blev polkalen for første gang uddelt i et kvindeløb på 1500 meter.

Vindere af Dicksonpokalen

Flest sejre
6 sejre: 
 Ernst Wide   
4 sejre :
 Patrik Löfgren   
 Kristian Hellström   
 John Zander   
 Lennart Strand   
3 sejre:
 Åke Jansson-Spångert   
 Sven Lundgren   
 Dan Waern   
 Steve Scott   
 Noureddine Morceli

Referenser

Kilder
 
Dickson pokalen (DN-galan)  
 AIK - Dicksonpokalen alla vinnare 
Mellemdistanceløb (løbesport)
Sport i Sverige
Hædersbevisninger fra Sverige
Sandbostel

Sandbostel er en kommune med godt 800 indbyggere (2013) i Samtgemeinde Selsingen i den nordøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Sandbostel ligger omkring 9 km syd for Bremervörde, 17 km nord for Zeven, 43 km nordøst for Bremen og 60 km vest for Hamburg. Floden Oste løber gennem kommunen.

Inddeling 
Ud over hovedbyen Sandbostel ligger landsbyerne og bebyggelserne Ober Ochtenhausen, Altenburg, Mintenburg, Gosehus, Heinrichsdorf, Hütten, Falje og Stoppelheide i kommunen.

Sandbostellejren 

Fra 1939 til 1945 lå ved Sandbostel  der var en krigsfangelejr og KZ-opsamlingslejr  „Stiftung Lager Sandbostel“ blev grundlagt i 2004, for på stedet at lave et dokumentationscenter og mindested

Fra 1952 til 1960 blev den tidligere krigsfangelejr benyttet som flygtningelejr for flygtninge fra DDR, hovedsageligt unge mænd.

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
HMS Furious

HMS Furious (pennantnummer 47) var en stor lettere armeret krydser, som under 1. verdenskrig blev bygget til af den britiske Royal Navy.
I forhold til de to øvrige skibe i klassen, blev HMS Furious redesignet med to stk. 18 tommer kanoner i stedet for de andres 15 tommer, men allerede inden afleveringen til Royal Navy fjernedes det forreste store kanontårn og et flydæk installeredes i stedet foran.

Den 2. august 1917 lykkedes det for piloten Edwin H. Dunning at foretage en landing med sit Sopwith Pup-fly på flydækket mens skibet sejlede op mod vinden og det var verdens første landing på dækket af et hangarskib. Ved det tredje landingsforsøg den 7. august gik det galt for Dunning og han røg ud over kanten og druknede.

I november 1917 fik skibet fjernet bagerste store kanontårn og i stedet monteret et flydæk mere bagerst beregnet til landing. Der foretoges dog kun 3 landingsforsøg inden dette blev forbudt.

HMS Furious deltog 19. juli 1918 i bombardementet af luftskibsbasen i Tønder medbringende 7 Sopwith Camel-fly.

I 1921-1925 undergik skibet en større ombygning så de 2 flydæk blev sammenhængende og landing var mulig uden større risiko.

Billedgalleri

Eksterne links 
 HMS Furious - Fleet Aircraft Carrier  - fleetairarmarchive.net
 HMS Furious (Aircraft Carrier, 1917-1948)  - history.navy.mil
 HMS Furious - maritimequest.com
 H.M.S. Furious (1916) - dreadnoughtproject.org
 HMS Furious (CV-3), an early carrier of the Royal Navy - acepilots.com
 Furious  - forumeerstewereldoorlog.nl (hollandsk)

Litteratur 
 The Development of the Aircraft Carrier - Warships after Washington: The Development of Five Major Fleers 1922-1930, af John Jordan (2011). 
 Furious, HMS - World War I: The Definitive Encyclopedia and Document Collection, af Spencer C. Tucker (2014). 
 Furious and the Tondern Raid, af R.L. Layman. Warship International X (4) (1973): side 374–385. 
 Flugzeugträger „Furious“ - ein Schiff mit vielen Verwandlungen, af Klaus Gröbig. Schiffe Menschen Schicksale, hæfte 121 (2003). 

Hangarskibe fra Storbritannien
Luftskibsbasen i Tønder
Herðubreið

Herðubreið (bred-skuldret eller (gammeldansk) hærdebred) er en 1682 m høj tuya-vulkan i det nordøstlige Island. Den ligger i det islandske højland lidt nordøst for vulkanen Askja midt i en næsten vegetationsløs lavaørken, der er dannet ved udbrud fra skjoldvulkanen Trölladyngja.

Herðubreið udgør et meget iøjnefaldende bjerg, som kan ses over stor afstand. Bjerget er dannet som en tuya under sidste istid ved gentagne udbrud under isen. Den har meget stejle sider og med en asymmetrisk vulkansk kegle på toppen, som er dannet efter istidens ophør.

Nær Herðubreið ligger oasen Herðubreiðarlindir med en lejrplads og vandrestier. I gamle dage var stedet kendt for at huse fredløse. En af de mest kendte fredløse var Fjalla-Eyvindur, som overvintrede her i vinteren 1774-75. Hans hule fra dengang kan beses i lavaen tæt på lejrpladsen.

Referencer

Eksterne henvisninger 

Vulkaner i Island
Morten Pihl

Morten Pihl (1961) er en dansk journalist fra Danmarks Journalisthøjskole i 1986 og tredobbelt Cavlingprisvinder.
Han har været ansat i Jyllands-Postens gravegruppe på Indlandsredaktionen siden 2003. Tidligere ansættelser: Frederiksborg Amtsavis 1986, Berlingske Tidende 1987-97, Advokatsamfundet 1998-99, DR Nyheder 1999-2000, Aktuelt 2000-2001, BT 2001-03.

På BT satte han sammen med Jakob Priess-Sørensen fokus på forholdene i Farum Kommune i den såkaldte Brixtofte-sag. Det indbragte parret Cavling-prisen for 2002.

Før det modtog han i 1993 Kristian Dahls Mindelegat, også kaldet den lille Cavling-pris, og han modtog samme legat igen i 2002, hvor han også fik Berlingske Journalisters Pris. I 1995 modtog Pihl desuden Advokatrådets Retspris.

Med Orla Borg og Carsten Ellegaard offentliggjorde Pihl i 2012 historien om den danske PET-agent Morten Storm om PET's deltagelse i CIA's opsporing af terrorlederen Anwar al-Awlaki, som CIA dræbte i et droneangreb i Yemen i 2011. 
Artiklerne gjorde Morten Pihl, Orla Borg og Carsten Ellegaard Christensen til de første vindere af Den europæiske pressepris. De tre journalister blev tillige tildelt årets avispris i Foreningen for Undersøgende Journalistik (FUJ), og artikelserien var nomineret til Cavling-prisen i 2013.

På baggrund af artikelserien Lægernes store tag selv-bord modtog Morten Pihl årets Cavling-pris i 2014.
I Cavling-komiteens begrundelse hed det "Du har i sandhed brugt journalisters ret til at kigge magthaverne efter i kortene. Du har med stor dygtighed, stædighed og systematik sat så mange kræfter i gang på Rigshospitalet, at der efter sigende en overgang skulle 13 studentermedhjælpere til for at betjene din flittige brug af loven om offentlighed i forvaltningen".

Han modtog sammen med Tea Krogh Sørensen, begge Morgenavisen Jyllands-Posten, Cavlingprisen 2019 for artikelserien ”Det Store Sundhedssvigt".

Bibliografi

Henvisninger 

Journalister fra Danmark
Journalister ved BT
Cavlingprismodtagere
Modtagere af Kristian Dahls Mindelegat
Personer i Kraks Blå Bog
M2M

M2M var en norsk popduo bestående af Marion Ravn, der går under kunstnernavnet Marion Raven, og Marit Larsen, begge fra Lørenskog i det sydøstlige Norge. De udgav et album med børnesange, to popalbums og medvirkede bl.a. i filmen om Pokémon. 

Pigerne mødtes i  femårsalderen, da Marion Ravn flyttede ind i samme blok som Marit Larsen i det lille samfund Lørenskog. De forblev venner og begge havde en musikalsk interesse. Deres første musikalbum kom ud i marts 1996: Marit & Marion: Synger kjente barnesanger ("Synger kendte børnesange"). 

De blev opdaget af musikproducenter Kenneth M. Lewis og Kai Robøle og fik en pladekontrakt med Atlantic Records i 1998. Både Lewis og Robøle har produceret M2M sange. Duoen var aktiv i perioden 1999 til 2002. På det tidspunkt, de udgivet to albums og solgt i alt 12 millioner albums og singler på verdensplan.

Deres første single Don’t Say You Love Me blev udgivet i 1999 og kom med i den første Pokémon-filmen, hvilket resulterede i et godt salg i mange lande. Deres debutalbum Shades of Purple blev udgivet i 2000 og toppede på albumlisten i Norge og flere lande i Asien. Samme år varmede duoen  op for den amerikanske gruppe Hanson på en turné i USA, Canada og Mexico. I 2002 kom albummet The Big Room. I forbindelse med lanceringen af albummet optrådte de i episoden nummer 100 af amerikanske TV-serien Dawson's Creek og som opvarmning for den amerikanske kunstner Jewel. Albummet solgte dog ikke så godt som det første, og pladeselskabet Atlantic Records ønskede i stedet at fokusere på Marion Ravn som soloartist. Duoen blev således opløst i efteråret 2002.

Men Atlantic Records udgav uden medlemmernes deltagelse et opsamlingsalbum efter opdelingen: The Day You Went Away: The Best of M2M, der også har medtaget nogle tidligere udgivne sange.

Marion Raven udgav sit soloalbum Here I Am 2005, efter mange forsinkelser. Marit Larsen udgav sit første egne album Under the Surface den 6. marts 2006.

Diskografi 

 Album 
 2000: Shades of Purple
 2002: The Big Room
 2003: The Day You Went Away: The Best of M2M (opsamlingsalbum)

 Singler
 1999: Don't Say You Love Me
 2000: Mirror Mirror
 2000: The Day You Went Away
 2000: Pretty Boy
 2000: Everything You Do
 2000: Girl In Your Dreams
 2002: Everything
 2002: What You Do About Me
 2002: Wanna Be Where You Are (kun i Filippinerne)
 2002: Don't (promotionsingle udgivet i USA)

Referencer

Eksterne henvisninger 
 Biografi fra Norsk pop- og rockleksikon
 

Musikgrupper fra Norge
Oculus Rift

Oculus Rift er et sæt elektroniske briller der gør det muligt at indtræde en helt ny verden. Brillerne blev udviklet af firmaet Oculus, der blev stiftet af en ung mand ved navn Palmer Luckey, som lavede sin første prototype i sit eget hjem. Med brillerne er man ikke mere personen, der styrer hovedpersonen i computerspillet, men man er hovedpersonen i computerspillet. Dette ændrer den måde hvorpå computerspil bliver spillet, og bevæger det væk fra at se på en skærm, til at være inde i en computergeneret verden. Dette skaber en "immersive" oplevelse, der gør det muligt at føle sig helt inde i spillet og være en del af den verden, som man før i tiden kun så fjernt på. Lige nu er der følgende versioner af Riften:

Developer kit 

Developer kit, fra nu af kaldt DK, var den første version af Riften som blev udgivet. Den blev produceret efter, at firmaet bag brillen, Oculus, havde indsamlet over 2,4 mio. dollars på platformen Kickstarter, der hjælper innovative personer i gang med diverse projekter. De specifikationer som DK indeholdte er følgende:

 Skærmopløsning: 1280 x 800 px
 Pixel anlægget: RGB
 OLED: Nej
 Skærm størrelse: 7 tommer
 Skærmproducent og model: Innolux HJ070IA-02D 7″ LCD
 Latency: 50-60 ms
 Low persistence: Nej
 Opdateringshastighed: 60Hz
 Orientations sporing: Ja
 Positions sporing: Nej
 Gyroskop, accelerometer& magnetometer: Ja
 FOV = 110 grader
 3D = Stereoskopisk

 Crystal Cove

 Developer kit 2

 Crescent Bay

Noter 

Menneske-datamaskine interaktion
Skærmteknologier
Meta Platforms
Bedtime Story

"Bedtime Story" er en single af det danske band Warm Guns fra albummet Follow Your Heart Or Fall, der blev udgivet i 1983.

TV-2 fortolkede sangen i 1993 på Lars Muhl hyldest-albummet From All of Us....

Trackliste 
1. "Bedtime Story" (Muhl)  – 2:59

2. "Love Waits For One" (Muhl) – 3:42

Medvirkende 
 Lars Muhl - vokal & orgel
 Lars Hybel - guitar
 Kaj Weber - bas
 Troels Møller - trommer
 Pete Repete - keyboards
 Strygere på "Love Waits For No One" arrangeret af Leif Pedersen

Eksterne henvisninger 
 

Warm Guns
Sange fra Danmark
Sange fra 1983
Borno-massakren

Borno-massakren kan henvise til to forskellige overgreb, begået af Boko Haram i delstaten Borno i Nigeria.

 Borno-massakren (2013) i januar 2013, som krævede ca. 200 menneskeliv
 Borno-massakren (2015) i januar 2015, som krævede op mod 2000 menneskeliv

Nigeria
Massakrer
Borno-massakren (2015)

Borno-massakren i 2015 er en serie af massedrab i Borno, en delstat i Nigeria. Drabene blev begået af Boko Haram i perioden 3. januar til 7. januar 2015, som påbegyndte massakren med et angreb på en militærbase, som var forlægning for en international styrke, bestående af tropper fra Tchad, Niger og Nigeria. Oprørerne tvang tusinder af mennesker på flugt og begik herefter drabene, som kulminerede den 7. januar. De anslåede tab opgives som "mindst nogle hundrede" op til "mere end 2000". Byen Baga og mindst 16 landsbyer er blevet ødelagt og helt eller delvis nedbrændt. Over 35.000 mennesker er blevet fordrevet og det frygtes, at mange er druknet i forsøget på at svømme over Tchad-søen. Angrebene havde som resultat, at Boko Haram udvidede sin kontrol til at omfatte ca. 70% af delstaten Borno.

Lørdag den 10. januar 2015 fulgte Boko Haram aktionen op med at sende en ca. 10 - årig pige, der var påmonteret en bombe, ind på en markedsplads i en landsby i Borno. Vidner har udtalt, at pigen næppe var klar over, at hun bar bomben, som blev udløst af en fjernbetjening.

Noter 

Nigeria
Massakrer
Begivenheder i 2015
Sil

Sil (nedertysk: Siel, nordfrisisk Sil, nederlandsk: Zijl eller Spuisluis) er en betegnelse for en sluse i et dige i marskegnene med tilhørende porte. Ved lavvande (ebbe) strømmer vandet kontrolleret gennem silen i vadehavet og afvander dermed de inddigede arealer bag digerne (≈kogerne). Ved højvande (flod) kan portene lukkes, så at vandet ikke kan strømme ind over det inddigede land. Silerne er ofte udstyret med en lukkemekanisme, som lukker af sig selv under højvande. 

Sil forekommer også ofte i stednavne i marskområderne. Fra Sydslesvig kendes f.x. landsbyen Slutsil.

I Danmark bruges udelukkende den mere generelle betegnelse "sluse" (eksempel: Ballum Sluse).

En lignende fremgangsmåde bliver anvendt ved støperne (≈vejåbning gennem diget).

Noter 

Vadehavet
Kystsikring
Tofrøet vikke

Tofrøet vikke (Vicia hirsuta) er en enårig, 25-80 centimeter lang, krybende plante i ærteblomst-familien. Arten er oprindeligt udbredt i Europa, Nordafrika og Vestasien, men er nu indslæbt over det meste af verden som ukrudtsplante. Tofrøet vikke har spinkle stængler, der er klatrende med 6-9-parrede blade, der ender i en grenet slyngtråd. Småbladene er smalle, lige afskårede i spidsen, hvor der befinder sig en lille brod. De små blålighvide blomster findes 4-6 sammen i langstilkede klaser. Bælgene er sorte, lodne og 2-frøede.

I Danmark er tofrøet vikke almindelig på agerjord, skrænter, grusgrave, i klitter og langs veje. Den blomstrer i maj til juli.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 Arne og Anna-Lena Anderberg: Den virtuella floran, Naturhistoriska riksmuseet 

Vikke
Vårvikke

Vårvikke (Vicia lathyroides), ofte skrevet vår-vikke, er en plante i ærteblomst-familien. I Danmark findes vårvikke hist og her på tørre overdrev og skrænter.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Vikke
Taddervikke

Taddervikke (Vicia tetrasperma), ofte skrevet tadder-vikke, er en plante i ærteblomst-familien. I Danmark findes taddervikke hist og her på Øerne på agerjord, skrænter, ved vejkanter og i klitter, mens den er sjælden eller helt manglende i Jylland.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Vikke
Cheaha Mountain

Cheaha Mountain ofte kaldet Mount Cheaha er et bjerg og det højest naturlige punkt i Alabama i USA.

Bjerge i USA
Alabamas geografi
Sandvikke

Sandvikke (Vicia villosa), ofte skrevet sand-vikke, er en plante i ærteblomst-familien. I Danmark findes sandvikke som indslæbt art hist og her på agerjord og ruderater.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Vikke
Lyngvikke

Lyngvikke (Vicia orobus), ofte skrevet lyng-vikke, er en plante i ærteblomst-familien. I Danmark er lyngvikke sjælden og kun kendt fra Jylland: Den er regnet som en truet art på den danske rødliste og er udpeget som national ansvarsart (gullisten). Den findes på lyngbakker og i krat.

Kilder og eksterne henvisninger 

Vikke
Lori og George Schappell

Lori og George Schappell (født som Lori og Dori Schappell, den 18. september 1961 i Reading, Pennsylvania) er siamesiske tvillinger. George er countrysanger. I 2007 erklærede George, at han identificerede sig som mand, og ændrede sit navn til George.

Personlige liv 
Lori og George Schappell er sammenvoksede i hovedet, men har forskellige personligheder og lever - så vidt muligt - individuelle liv.

Lori og George tilbragte de første 24 år af deres liv på en institution i Reading, Pennsylvania, hvor størstedelen af patienterne lider af alvorlige psykiske handicap. Selvom de ikke er mentalt handicappede, krævede Georges fysiske tilstand særlig pleje. En domstol besluttede, at deres forældre ikke ville være i stand til at passe dem ordentligt, og de blev fjernet og kom på institution. I 1960'erne var der institutioner for personer med særligt udsædvanlige behov. For at de kunne placeres i en sådan institution, blev de diagnosticerede som udviklingshæmmede. Da de nåede voksenalderen, kæmpede George med hjælp fra Ginny Thornburgh, hustru til tidligere guvernør i Pennsylvania Richard Thornburgh, for at denne diagnose skulle omstøbes, så Lori og George var i stand til at gå på college.

Mens Lori er rask og rørig, har George rygmarvsbrok, som har forårsaget væksthæmning af hans underkrop og svær mobilitetforringelse. De har derfor meget forskellige højder, hvor Lori er 5'1" (154 cm) og George 4'4" (132 cm). Der var ingen kørestol, der passede til George unikke tilstand, da han skal hæves til Loris højde, for at undgå unødig belastning på hans nakke og ryg. Det eneste på hjul, der havde den rigtige højde var en barstol. Ved at brug denne som fundament, designede George kørestolen, som han i øjeblikket bruger.

De bor i en to-værelses lejlighed, med hver deres eget private rum. George har flere kæledyr. Lori er en trofæ-vindende bowler. De respekterer hinandens privatliv i form af arbejdstid, fritid og relationer. Lori har haft flere kærester og var forlovet, men mistede sin partner i en bilulykke.

I 2006 blev George døbt som medlem af Jesu Kristi Kirke af Sidste Dages Hellige i Reading, Pennsylvania. Lori er ikke medlem af SDH-kirken, men har støttet Georges afgørelse. I 2007 besluttede George at åbent erkende, at han var transseksuel, og har identificeret sig selv som mand fra en ung alder.

Referencer 

Countrymusikere
Siamesiske tvillinger
Transseksuelle
Musikere fra USA
Konsekvent

En konsekvent er den anden halvdel af et hypotetisk udsagn. I den traditionelle udgave af et sådant udsagn er det den del, der følger et 'så' (engelsk: "then"). I en matematisk implikation, hvis  indebærer  kaldes  for antecedenten og  for konsekventen.

Eksempler:

 Hvis P, så Q.

Q er konsekventen i dette hypotetiske udsagn.

 Hvis X er et pattedyr så er X et dyr.

Her er "X er et dyr" konsekventen.

 Hvis computere kan tænke så er de levende.

"De er levende" er konsekventen.

Konsenventen i et hypotetisk udsagn er ikke nødvendigvis en konsekvens af antecedenten.

 Hvis aber er lilla så kan fisk tale Klingon.

"Fisk kan tale Klingon" er konsekventen, men er ikke intuitivt en konsekvens af (eller har noget som helst at gøre med) antecedentens påstand om at "aber er lilla".

Fodnoter

Logik
Holuhraun

Holuhraun er en lavamark lidt nord for Vatnajökull i det nordøstlige Island. Den oprindelige lavamark er opstået ved spalteudbrud i forrige århundreder. Holuhraun var i perioden august 2014 til februar 2015 skuepladsen for et stort vulkanudbrud. Ved udbruddets slutning havde det produceret ca. 1,4 km3 lava og er dermed det mest voluminøse lavaudbrud i Island siden 1783.

Historisk vulkanisme 
Den oprindelige lavamark er dannet ved et basaltisk udbrud i 1797. Denne lava er indtil for nylig blevet anset for at stamme fra magma fra det nærliggende Askja vulkansystem, men nye undersøgelser viser, at vulkanen Bárðarbunga sandsynligvis er kilden til det historiske udbrud.

Vulkanudbrud 29. og 31. august 2014 

Den 16. august 2014 begyndte en intensiv jordskælvssværm ved Bárðarbunga, som i dagene derefter spredte sig i nordøstlig retning. Jordskælvene skyldtes en indtrængning af magma, som banede sig vej dybt under overfladen. Kort efter midnat den 29. august startede et spalteudbrud i Holuhraun 40 km nordøst for Bárðarbunga. En spalte på ca. 600 m åbnede sig, men dette udbrud varede kun ca. 4 timer. Kl. 5 om morgenen den 31 august startede et nyt og kraftigere udbrud det samme sted. Spalten åbnede sig denne gang over en længde på ca. 1500 m. Et par mindre spalter syd for hovedudbruddet åbnede sig 5. september, men disse udbrud var kun kortvarige. Lavaen spredte sig hurtigt i nordøstlig retning og havde den 7. september nået en længde på 11 km. Den 29. september dækkede lavaen et område på 44 km2. Dette område var sidst i oktober vokset til 63 km2. Ved årets slutning (27. december) var 81 km2 dækket af lava med et anslået volumen på over 1 km3 og udbruddet viste ingen tegn på at være ved at slutte, selvom lavastrømmen var betydelig mindre end i begyndelsen af udbruddet i september.. Lavastrømmen aftog i løbet af februar betydeligt og den 28. februar blev udbruddet officielt erklæret for afsluttet . Ved udbruddets slutning dækkede den nye lava et område på 85 km2 og volumet er anslået til 1,4 km3. Udbruddet er dermed det største i Island målt i lavamængde siden det enorme Laki udbrud i 1783.

Referencer

Eksterne henvisninger 

Vulkaner i Island
Logisk sandhed

Logisk sandhed er et af de mest grundlæggende begreber indenfor logikken, og der er flere forskellige teorier om dens natur. En logisk sandhed er en dom, der er sand og forbliver sand i alle genfortolkninger af dens komponenter, der ikke er dens logiske konstant. Det er en type analytisk dom. Al filosofisk logik kan ses som givende fremstillinger af den logiske sandheds natur, såvel som logisk konsekvens.

Logiske sandheder (herunder tautologier) er sandheder, der betragtes som nødvendigt sande. Det vil sige de ikke ville kunne være usande og ingen situation kunne opstå, hvori man måtte forkaste en logisk sandhed. Der er dog ikke universel enighed om hvorvidt der rent faktisk eksisterer domme, der er nødvendigt sande.

Fodnoter 

Logik
Suicide by cop

Suicide by cop er det fænomen at en person ønsker at blive dræbt, og derfor optræder truende med henblik på at få politiet til at skyde sig. Der er to varianter af fænomenet: Den første er at en person som har begået en forbrydelse og jages af politiet, foretrækker at blive dræbt frem for at blive anholdt. Den anden variant er at en person som ønsker at begå selvmord, med overlæg skaber en situation hvor politiet er nødsaget til at skyde vedkommende.

Fænomenet er ifølge en opgørelse lavet af Ekstra Bladet forekommet fire gange i Danmark indtil 2018: i 2011, to gange i 2016 og i 2017. Ifølge en udtalelse fra en politichef i det nordvestlige Skåne i 2018 forekommer suicide by cop dér så tit som hver anden eller tredje uge.

"Suicide by cop" bruges som overskrift i et officielt domsresume fra Retten i Glostrup for en sag i 2011 hvor en mand truede en gidsel i en bank med henblik på selv at blive skudt. Manden overlevede og blev dømt til anbringelse i psykiatrisk afdeling da han ifølge Retslægerådet var utilregnelig på grund af sindssygdom.

Rereferencer 

Selvmord